
Møteprotokoll for styret i Vestre Viken

	Dato:

	Tidspunkt:

Følgende medlemmer deltok:
	Navn
	
	Funksjon

	Eivind Hansen
	
	Styreleder

	Hege Mørk 
	
	Nestleder  

	George Harold Fulford
	
	Styremedlem

	Kari Fjelldal
	
	Styremedlem

	Kjell Magne Tveit
	
	Styremedlem 

	[bookmark: FrammøteAlle]Kristin Vinje
	
	Styremedlem

	Marianne Aass Mathiesen
	
	Styremedlem

	Harald Baardseth 
	
	Styremedlem

	Tom Roger Heggelund Frost 
	
	Styremedlem 

	Maria Josefsen Gundersen 
	
	Styremedlem

	Heidi Elisabeth Neverdal Haugen
	
	Styremedlem 


Nestleder av Brukerutvalget Gudrun Breistøl og medlem av Brukerutvalget David C Hemmingsen deltok som observatør med møte- og talerett.  

Følgende fra administrasjon og ledelse møtte: 
	Navn
	Funksjon

	Lisbeth Sommervoll
	Administrerende direktør         

	Anders Debes
	Direktør medisin og helsefag

	Mette Lise Lindblad
	Direktør økonomi                          

	Eli Årmot
	Direktør kompetanse

	Bjørn Sandvik
	Direktør teknologi

	Hilde Enget
	Administrasjonssjef/styresekretær 


Styreleder Eivind Hansen ledet møtet og administrerende direktør la fram sakene. 
Protokollfører: Hilde Enget. 






Sak 47/2026 Godkjenning av innkalling og saksliste

Styrets enstemmige
Vedtak:
Styret godkjenner innkalling og saksliste.


Sak 48/ 2026 Habilitet
I forbindelse med gjennomføring av styremøtet spurte styreleder om det foreligger inhabilitet eller andre særegne forhold som er egnet til å svekke tilliten til styremedlemmenes upartiskhet i noen av styresakene som skal behandles i dagens styremøte. 

Styrets enstemmige
Vedtak: 
Styret tar til orientering at det ikke ble meldt inhabilitet til sakene i møtet.


Sak 49/2026 Godkjenning av styreprotokoll fra 27. mai 2026

Styrets enstemmige
Vedtak:
Møteprotokoll fra styremøtet 27. mai 2026 godkjennes.


Sak 50/2026 Virksomhetsrapportering pr. mai 2026

Oppsummering av innhold
Driftsresultatet i mai avviker med vel 9 MNOK mot budsjett for måneden, der 4 MNOK skyldes høyere vedlikeholdskostnader enn budsjett som forventes utlignet gjennom året eller møtes av tilsvarende lavere investeringer. Månedens resultat korrigert for dette er på nivå med april måned. Drammen sykehus står fortsatt for det største resultatavviket, og arbeidet for å sikre stabil drift og øke produktiviteten pågår. Situasjonen oppleves nå vesentlig bedre, og klinikken kan fokusere mer på forbedringsaktiviteter, herunder sikre at elektiv aktivitet kommer opp på plannivå, samt ta ned forbruk av dyre overtidstimer. Sykefraværet er fortsatt noe høyt. 

Kommentarer i møtet
Styret kommenterer at det er gledelig med en fortsatt stabil og god utvikling i klinikkene. Resultatene på Drammen sykehus er i tråd med forventningene så langt. Det erfares noen utfordringer til utskrivningsklare pasienter ved Drammen sykehus. Klinikkdirektør bekrefter at det ha en god dialog med Drammen kommune og forventer at problemstillingen snarlig er løst. 

Det kommenteres at Bærum sykehus har et forholdsvis stort avvik, med lavere aktivitet samtidig som klinikken ligger høyt på antall årsverk. Styret kommenterer at det er viktig å se disse forholdene i sammenheng med innleie for sykefravær. 

Sammenstillingen av medikamentkostnadene viser at foretaket ligger svært godt an sett mot andre helseforetak og vurderes å være et resultat av godt arbeid fra Høykostgruppen. Det er også positivt at det er en forbedring av operasjon av hoftebrudd innen ø-hjelp. Styret kommenterer også at det jobbes systematisk med kliniske kontroller og holde ventetidene nede. 



Styret uttrykker bekymring knyttet til den generelle bemanningsutviklingen i mai, samt økte kostnader knyttet til kjøp av eksterne helsetjenester. Kjøp av tjenester er i all hovedsak knyttet til psykisk helse og rus og økte kostnader til kjøp av HSØ-avtaleplasser. Det jobbes fortløpende med tiltak. 

Styret kommenterer at en konsekvens av at prognosen reduseres med 100 MNOK øker utfordringen for 2027 og årene fremover. I tillegg kommer konsekvenser av RNB og eventuelle konsekvenser av avregning kjøp fra private. Styret vurderer det som realistisk at mindre resultatavvik vil fortsette ved Drammen sykehus frem mot høsten, men forutsetter at foretaket jobber godt med den nyetablerte incentivordningen innen kirurgi, og med dette og intensivering av tiltaksarbeidet sikrer at effektene av RNB treffer foretaket med et minimum. Dette krever tett oppfølging av driften gjennom hele lederlinjen. 

Styret ønsker å få tilgjengeliggjort informasjon for å følge produktiviteten på sykehusene, og spesielt Drammen sykehus, over tid. 

Styrets enstemmige
Vedtak: 
1. Styret viser til vedtak i sak 39/2026 og understreker behov for oppfølging i lederlinjen for å bedre resultatene.
2. Styret ber om en oppdatert fremstilling av prognosen for året når effektene av revidert nasjonalbudsjett blir endelig avklart. 
3. Styret legger merke til fortsatt bedring av ventetider og imøteser at det gode arbeidet fortsetter. 
4. Styret tar forøvrig virksomhetsrapporteringen per mai 2026 til orientering. 


Sak 51/2026 Status Drammen sykehus

Presentasjon i møtet v/klinikkdirektør Mai Bente Myrvold. Presentasjonen er tilgjengelig i admincontrol. I etterkant av presentasjonen fikk styret en omvisning av stråletilbudet ved Drammen sykehus. 

Kommentarer i møtet
Styret takker for en god presentasjon og kommenterer at det pågår mye godt arbeid på Drammen sykehus. De fleste tiltakene i planene skal være klare i løpet av høsten 2026. Styret understreker også viktigheten av systematisk lederoppfølging og god planlegging av sommerferieavviklingen 2026. 

Brukerutvalget kommenterer endringene i organiseringen av akuttmottaket og viktigheten av god pasientflyt. 

Styret ønsker i et senere styremøte å få mer informasjon om arbeidet knyttet til et helhetlig reumatologisk tilbud, som en følge av innlemming av Martina Hansens hospital.


Styrets enstemmige
Vedtak: 
Styret tar Informasjonen om status Drammen sykehus til orientering. 


Sak 52/2026 Utviklingsplan 2027 - 2040

Oppsummering av innhold
Helse Sør-Øst arbeider med ny regional utviklingsplan fram mot 2040, med planlagt behandling i styret i desember 2026. Parallelt forventes det at helseforetakene reviderer sine utviklingsplaner.
Utviklingsplan skal beskrive hvordan helseforetaket skal utvikle virksomheten for å møte framtidige behov for spesialisthelsetjenester.

Kommentarer i møtet
Styret kommenterer at revidering av utviklingsplanen er et spennende arbeid, som det knyttes forventninger til. Styret støtter at det legges opp til en koordinering knyttet til helseforetakets øvrige planverk, at det legges opp til en kortfattet plan og at planen gjøres digital. Styret ser meget positivt på at Helsefellesskapet og kommunene i opptaksområdet involveres i planarbeidet. 

Styrets enstemmige
Vedtak: 
1. Styret i Vestre Viken HF tar informasjon om arbeid med utviklingsplan 2027-2040 til orientering, og vil involveres i strategiske vurderinger underveis i arbeidet. 

2. Styret ber adm. direktør legge frem nærmere plan for videre arbeid frem mot beslutning, i styremøte 31. august 2026.


Sak 53/2026 Strategisk partnerskapsavtale

Oppsummering av innhold
Vestre Viken HF, Universitetet i Sørøst-Norge (USN), Buskerud fylkeskommune og Drammen kommune har over flere år samarbeidet om å utvikle Brakerøya som arena for helse, utdanning, forskning og innovasjon. Et partssammensatt utvalg har utredet en formalisert samarbeidsmodell, og arbeidet har munnet ut i en strategisk partnerskapsavtale (vedlegg 1, omforent forslag av 5. mai 2026). Avtalen planlegges signert av de fire partnerne 25. juni 2026.

Kommentarer i møtet
Styret kommenterer at det er positivt og fremtidsrettet å samarbeide med relevante aktører for videreutvikling av Brakerøya som et viktig helse- og kunnskapsøkosystem. Styret bemerker at avtalen åpner for innlemming av nye aktører, eksempelvis Universitetet i Oslo (UiO).  Styret ønsker en oppfølgende informasjon på et senere tidspunkt om hvilke erfaringer og effekter dette samarbeidet har gitt. 

Styrets enstemmige
Vedtak: 
1. Styret vedtar at Vestre Viken HF inngår avtale om strategisk partnerskapsavtale for utvikling av et felles helse- og kunnskapsøkosystem. 


Sak 54/2026 Delstrategi for robotassistert bløtdelskirurgi i Vestre Viken HF

Oppsummering av innhold
Vestre Viken HF utfører i dag om lag 2 500 bløtdelsinngrep i året innen gastrokirurgi, gynekologi og urologi. Robotandelen vokser raskt, fra 672 robotassisterte inngrep i 2024 til 1 094 i 2025. 692 inngrep er allerede utført per 15. juni 2026. Tilbudet har vokst fram lokasjonsvis, uten en samlet retning. Delstrategien gir for første gang en foretaksstyrt og kunnskapsbasert retning for hvordan tilbudet skal prioriteres, samordnes og følges opp, i tråd med nasjonale prioriteringskriterier og den interregionale strategien for robotassistert bløtdelskirurgi fra 2025.

Kommentarer i møtet
Styret kommenterer at det er bra at strategien åpner for at det fortløpende skal gjøres økonomiske beregninger og hensyn knyttet til praktisering av strategien. Effekter innenfor kvalitet, opplæring og standardisering er viktige momenter i en helhetlig sammenheng. Delstrategien vil innlemmes som en del av Utviklingsplan 2027 – 2040. 

Styrets enstemmige
Vedtak: 
1. Styret vedtar delstrategi for robotassistert bløtdelskirurgi i Vestre Viken HF som overordnet retning for videre utvikling av fagene gastrokirurgi, gynekologi og urologi, med de innspill som framkom i møtet.
2. Styret ber administrerende direktør iverksette og følge opp strategien gjennom ordinær virksomhetsstyring.

Sak 55/2026 Disponering av gavemidler

Oppsummering av innhold
I henhold til VVHF fullmaktmatrise skal styret vurdere gaver som er av vesentlig størrelse og kan ha innvirkning på strategien i VVHF. Klinikk Bærum sykehus har mottatt 4. 613.184 millioner kroner med gavemidler fra Venner av Bærum sykehus (VBS) til anskaffelse av robot til robotassistert bløtdelskirurgi.

Kommentarer i møtet
Styret kommenterer at VVHF ligger godt an med tanke på antall roboter per innbygger og at det må foreligge en plan inkl. de økonomiske analysene, før anskaffelse av robot på Bærum sykehus. 

Styrets enstemmige
Vedtak: 
1. Styret takker for gavemidler til robot fra Venner av Bærum sykehus.
2. Styret støtter at klinikk Bærum sykehus bruker gavemidler til anskaffelse av robot i tråd med vedtatte strategi. Styret legger til grunn at investering og drift av robot ikke påfører foretaket økte økonomiske belastninger.  
3. Administrerende direktør kommer tilbake til styret med en sak dersom forutsetningene for mottak av gaven endrer seg. 


Sak 56/ 2026 Status forskning og innovasjon

Presentasjon i møtet v/avdelingssjef for forskning og innovasjon Kristine K. Sahlberg.

Oppsummering av innhold
Foretaket har en handlingsplan for forskning og en handlingsplan for innovasjon, som er i siste periode. Foretaket har også en tiltaksplan for kliniske studier. Foretakets forskningsplaner vil bli tilpasset ny nasjonal handlingsplan. Det er en målsetning at 1 % av totalbudsjettet i Vestre Viken brukes til forskning.

Kommentarer i møtet
Styret takker for en inspirerende presentasjon og kommenterer at det pågår mye spennende forsknings- og innovasjonsaktivitet i helseforetaket. Styret støtter opp om økt forskningsaktivitet innen eksempelvis jordmorfaget og det er positivt at andelen med kliniske studier øker. Samarbeidet med regionale, nasjonale og internasjonale aktører trekkes frem som særlig positivt. 
Tid og penger er de viktigste driverne knyttet til å rekruttere brukere inn i kliniske studier. 

Styrets enstemmige
Vedtak: 
Styret tar informasjon om forskning og innovasjon til orientering.

	
Sak 57/2026 Status sykefraværsoppfølging i VVHF

Oppsummering av innhold
Vestre Viken har vedvarende høyt sykefravær (8,7 % per mai 2026). Utfordringen skyldes særlig økning i langtidsfravær, som er komplekst og ressurskrevende å følge opp. Utfordringen møtes gjennom et langsiktig og helhetlig arbeid med tiltak innen organisering, oppfølging av sykefravær og styrking av arbeidsmiljø og ansattes psykiske helse. Målet er å forebygge fravær, øke jobbnærvær og håndtere komplekse langtidsforløp mer effektivt.

Kommentarer i møtet
Styret takker for en god gjennomgang og kommenterer viktigheten av linjeledelsens innsats for å forebygge sykefravær og følge opp medarbeidere i egen avdeling. Det er viktig å være klar over forholdet mellom sykefravær og arbeidsbelastning, slik at alternativ organisering og fordeling av oppgaver blir viktig i denne sammenheng. Styret støtter at det innhentes erfaringer fra Sørlandet sykehus, som har hatt gode resultater over tid. 

Styrets enstemmige
Vedtak: 
Styret tar saken til orientering.


Sak 58/2026 Etiske retningslinjer

Oppsummering av innhold
De etiske retningslinjene utgjør et overordnet rammeverk som alle medarbeidere, studenter, lærlinger og andre involverte i Vestre Viken skal følge. Retningslinjene ble etablert i 2017 for å samle verdiene i HSØ og etiske dokumenter i Vestre Viken til et felles system. Siden da har retningslinjene blitt oppdatert og presentert for styret flere ganger, senest i juni 2024.

Kommentarer i møtet
Styret kommenterer at det er nyttig med caser i e-læringskurset, som kan bidra til gode refleksjoner og diskusjoner i avdelingene. 

Styrets enstemmige
Vedtak: 
Styret tar de etiske retningslinjene i VVHF til etterretning.


Sak 59/2026 Referatsaker
Ingen kommentarer. 


Sak 60/2026 Eventuelt
Ingen saker. 

Sak 61/2026 Driftsorientering fra administrerende direktør

Oppsummering av innhold
Administrerende direktør informerte om samling for Helsefellesskapet på Brakerøya, møte med Norges bank og «Drop-in» på klinikkene fra informasjonssikkerhet og personvern. Åpning av Habiliteringssenteret på Brakerøya og tildeling av tjenesteinnovasjonsmidler fra HSØ. Legeforeningens kvalitetspros er tildelt polyppkonfersensen i HSØ, inkl. deltakere fra VVHF. Administrerende direktør informerte også om internasjonal helsekonferanse på Brakerøya, posterpris til Vidar Viken og besøk fra internasjonale helseledere fra USA og Storbritannia. Oscar Kristiansen er ansatt som ny fagdirektør. 

Kommentarer i møtet
Styret kommenterer at det pågår mange spennende aktiviteter i helseforetaket. 

Styrets enstemmige
Vedtak: 
Driftsorienteringen fra administrerende direktør tas til orientering. 























Drammen 22. juni 2026


Eivind Hansen		       George Harold Fulford   
styreleder								
 									

Hege Mørk                                			                 Marianne Aass Mathiesen		
nestleder			


Kristin Vinje                                                                                             Kari Fjelldal
				                            


Kjell Magne Tveit
	                                                                        



Tom Roger H Frost                                                    	               Heidi E N Haugen



Maria Josefsen Gundersen                           	                            	Harald Baardseth

